Кирил I Лукарис
Кирил Лукарис () е пет пъти вселенски патриарх в средата на XVII век.

Произход 
Дядо му Мелетий Пигас е патриарх на Александрия.

Образование 
Като млад обикаля из Европа и учи във Венеция и Падуанския университет, като пребивава и в Женева на калвинизма. Тези му обиколки формират светогледа, както и богословието му. Теоложките си възгледи излага в студии четени във Венеция, Падуа и Витенберг. Става таен калвинист. Ръкописът на неговия Символ на вярата e запазен в Женева. По заръка на александрийския патриарх Милетий I Александрийски участва в сключването на Брестката уния. Шест години е професор и преподавател по богословие в Православната академия във Вилно, след което се отправя в Александрия. 

Кирил одобрява църквата на Англия и е финансиран от Максим Галиполски да преведе на димотики Библията.

Служение 
Първо е александрийски патриарх (1601–1620), след което и Вселенски. Въвежда в богослужението днешните кръгли владишки корони, изработвани в Дебър.

Кирил се опитва да реформира Православната църква. Води непримирима борба с обществото на Исус с подкрепата на посланиците на Англия, Нидерландия и Швеция в Константинопол, но йезуитите го обвиняват пред Високата порта в държавна измяна и обвинението е потвърдено, след което е екзекутиран от османците чрез удавяне във водите на Босфора, т.е. своеобразно наказание в торбата.

Следствие 
Веднага след смъртта му е четена анатема за живота и делата му. Влиянието и разколът, които внася в православието Кирил са толкова големи и ужасни, че се налага свикването на вселенския Яшки събор, чиито съборни определения и решения са потвърдени и над Божи гроб от последвалия синодален събор в Йерусалим.

Бележки

Изследвания 
 Strenopoulos, G. Kyrillos Loukaris, 1572-1638: A Struggle for Preponderance between Catholic and Protestant Powers in the Orthodox East. London, SPCK, 1951.
 Hadjiantoniou, G. A. Protestant Patriarch: The Life of Cyril Lukaris (1572-1638), Patriarch of Constantinople. Richmond (VA), 1961.
 Pallis, A. Cyril Lukaris, Patriarch of Constantinople. Athens, 1964.
 Кирил Лукарис (патриарх Константинопольский). Восточное исповедание христианской веры. СПб., 2000 (Mystica christiana).
 Todt, K.-P. Kyrillos Loukaris. – In: La théologie byzantine et sa tradition (edd. C. G. Conticello, V. Conticello). T. II. Turnhout, 2002, 617-658
 Tsakiris, V. Die gedruckten griechischen Beichtbücher zur Zeit der Türkenherrschaft. Ihr kirchenpolitischer Entstehungszusammenhang und ihre Quellen. Berlin und New York, 2009 (Arbeiten zur Kirchengeschichte, 111).
 Стивън Рънсиман. „Патриархът калвинист“, Християнство и култура, 2009, № 6.

Вселенски патриарси
Родени в Ираклио
Починали в Истанбул
Екзекутирани в Османската империя